Document ID: 31997L0035

Title and Content:
ΟΔΗΓΙΑ 97/35/ΕΚ ΤΗΣ ΕΠΙΤΡΟΠΗΣ της 18ης Ιουνίου 1997 για τη δεύτερη προσαρμογή στην τεχνική πρόοδο της οδηγίας 90/220/ΕΟΚ του Συμβουλίου για τη σκόπιμη ελευθέρωση γενετικώς τροποποιημένων οργανισμών στο περιβάλλον (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 90/220/ΕΟΚ του Συμβουλίου, της 23ης Απριλίου 1990, για τη σκόπιμη ελευθέρωση γενετικώς τροποποιημένων οργανισμών στο περιβάλλον (1), όπως τροποποιήθηκε από την οδηγία 94/15/ΕΚ της Επιτροπής (2), και ιδίως το άρθρο 20, Εκτιμώντας: ότι το παράρτημα ΙΙΙ της οδηγίας 90/220/ΕΟΚ περιλαμβάνει τις πρόσθετες πληροφορίες που απαιτούνται σε περίπτωση γνωστοποίησης της διάθεσης γενετικώς τροποποιημένων οργανισμών (ΓΤΟ) στην αγορά 7 ότι, με βάση την πείρα που έχει αποκτηθεί όσον αφορά τη διάθεση ΓΤΟ στην αγορά, είναι σκόπιμο να διευκολυνθεί η συλλογή δεδομένων και πληροφοριών μετά τη διάθεση προϊόντων στην αγορά σύμφωνα με τις διατάξεις της οδηγίας 7 ότι τα δεδομένα και οι πληροφορίες αυτές θα βοηθήσουν στην αξιολόγηση παρόμοιων ή πολυπλοκότερων προϊόντων που πρόκειται να διατεθούν στην αγορά, καθώς και στην εφαρμογή των μέτρων ελέγχου που προβλέπονται από την οδηγία 90/220/ΕΟΚ 7 ότι αυτό είναι δυνατόν να επιτευχθεί προβλέποντας την παροχή πρόσθετων πληροφοριών στις γνωστοποιήσεις που υποβάλλονται σύμφωνα με το μέρος Γ της οδηγίας, καθώς και στην επισήμανση των εν λόγω προϊόντων 7 ότι το παράρτημα ΙΙΙ πρέπει να τροποποιηθεί προκειμένου να περιλάβει τις πρόσθετες αυτές απαιτήσεις 7 ότι τα μέτρα που προβλέπονται στην παρούσα οδηγία είναι σύμφωνα με τη γνώμη που διατύπωσε η επιτροπή του άρθρου 21 της οδηγίας 90/220/ΕΟΚ, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Το παράρτημα ΙΙΙ της οδηγίας 90/220/ΕΟΚ αντικαθίσταται από το παράρτημα της παρούσας οδηγίας. Άρθρο 2 Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από τις 30 Ιουλίου 1997. Ενημερώνουν αμέσως την Επιτροπή σχετικά. Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη. Άρθρο 3 Η παρούσα οδηγία αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων. Βρυξέλλες, 18 Ιουνίου 1997.

Classification Labels:
103
100
99

Label Descriptions:
{"103": "Προστασία του περιβάλλοντος", "100": "Περιβαλλοντική πολιτική", "99": "ΠΕΡΙΒΑΛΛΟΝ"}

EuroVoc IDs (Original): 13
2825
87
3797
4415
1422

EuroVoc IDs (Expanded): 13
2825
87
3797
4415
1422

Dataset Source: meu

Split: train